**Hapet thirrja për mobilitete (bursa) studentësh të UPT-së, në kuadër të Marrëveshjes KA1 të Programit Erasmus +**

**në Westächsische Hochschule, Zwickau, Gjermani**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës, Fakulteti i Inxhinierisë Mekanike, Departamenti i Tekstilit dhe Modës**, në Westächsische Hochschule, Zwickau,** Gjermani.

**Llojet e mobilitetit përfshijnë:**

* Shkëmbimin e studentëve për studime

**Nivelet e mobilitetit për studentët:**

* Studentët duhet të jenë të regjistruar në Universitetin Politeknik të Tiranës, Fakulteti i Inxhinierisë Mekanike, Departamenti i Tekstilit dhe Modës.

**Kohëzagjatja e bursave:**

* 1 vit akademik, ose 1 semestër (viti akademik 2022 – 2023)

**Fusha e studimit:** Fakulteti i Inxhinierisë Mekanike, Departamenti i Tekstilit dhe Modës

**Numri total i studentëve**: 5 studentë për 1 vit akademik, ose 10 studentë për 1 semestër

**Dokumentat e nevojshme për aplikim për studentët:**

- CV;

- Kopje e Pasaportës;

- Vërtetim studenti;

- Listë notash e studimeve deri në momentin e aplikimit;

- Letër Motivimi (në gjuhën angleze);

- Çertifikatë e gjuhës së huaj\*;

- Dokumenti Learning Agreement\*\*

\*O*frohen kurset e studimit në gjuhën angleze, ku niveli i kërkuar është nga B1. Studenti duhet të plotësojë nivelin minimal të kërkuar duke e vërtetuar me çertifikatën përkatëse të gjuhës së huaj. Gjithashtu kërkohen njohuri fillestare të gjuhës gjermane, në nivelin A1 ose A2, ose një deklaratë ku studenti të shprehet se deri në momentin e fillimit të grantit të ketë arritur këtë nivel.*

*\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.* ***në Westächsische Hochschule, Zwickau, Gjermani*** *lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.*

*Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga koordinatori akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.*

Për të shkarkuar formatin e “Learning Agreement”, ju lutemi klikoni në link-un:

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies%2C%20student.pdf)

**Afati për aplikim: Deri më 20 Qershor 2022**

Aplikimi kryhet pranë Departamentit të Tekstilit dhe Modës. Për informacione shtesë në lidhje me procesin e aplikimit, dokumentacionin dhe afatet kohore, mund të kontaktoni Asoc. Prof. Ermira SHEHI, e-mail: ermira.shehi@gmail.com